ZAPISNIK
         od 20. travnja 2026. godine
	
s 9. sjednice Općinskog vijeća Općine Legrad održane Sali za sastanke.	
	Sjednica je sazvana sazivom KLASA: 024-03/26-01/01, URBROJ: 2137-10-01-26-3 od 15. travnja 2026. godine.
	Prisutni: Kristina Turk – predsjednica, Alenka Černeli, Alen Dedi, Ivančica Gabaj, Ivan Gerendaj, Vedran Goričanec, Igor Horvat, Mateo Ružić i Katarina Sabolić – članovi.  
	Sjednici prisustvuju: Ivan Sabolić – općinski načelnik Općine Legrad, Ana Valek – pročelnica Jedinstvenog upravnog odjela Općine Legrad.
	Zapisničar: Ana Valek, pročelnica Jedinstvenog upravnog odjela Općine                                                                   Legrad,
	Početak rada: 19:02 sati.

	Predsjednica pozdravlja sve prisutne, otvara 9. sjednicu Općinskog vijeća Općine Legrad te poziva pročelnicu A. Valek da izvrši prozivku.
	Nakon izvršene prozivke predsjednica konstatira da je prisutno 9 (devet) članova Općinskog vijeća, te da se sjednica Općinskog vijeća može održati.

	Predsjednica konstatira da se u skladu s Poslovnikom, prije predlaganja dnevnog reda usvaja zapisnik s prethodne sjednice Općinskog vijeća te poziva članove Općinskog vijeća da iznesu primjedbe na dostavljeni zapisnik i to:
· s 8. sjednice Općinskog vijeća održane 23.03.2026. godine

	Glasovanjem je JEDNOGLASNO, s 9 glasova „ZA“ usvojen Zapisnik s 8. sjednice Općinskog vijeća od 23. ožujka 2026. godine.
	
	Nakon toga predsjednica predlaže sljedeći

D N E V N I  R E D

1. [bookmark: _Hlk160011245]Aktualni sat,
2. Razmatranje i donošenje Zaključka o usvajanju Izvješća o radu općinskog načelnika Općine Legrad za razdoblje od 1. srpnja do 31. prosinca 2025. godine,
3. Razmatranje i donošenje Programa mjera za poticanje rješavanja stambenog pitanja mladih osoba na području Općine Legrad,
4. Razmatranje i donošenje Odluke o donošenju Procjene ugroženosti od požara i tehnološke eksplozije za Općinu Legrad,
5. Razmatranje i donošenje Izvješća o stanju zaštite od požara i provedbe Godišnjeg provedbenog plana unapređenja zaštite od požara na području Općine Legrad za 2025. godinu,
6. Razmatranje i donošenje Godišnjeg provedbenog plana unapređenja zaštite od požara za područje Općine Legrad za 2026. godinu,
7. Razmatranje i donošenje Odluke o sufinanciranju priključaka na optički internet,
8. Razmatranje i donošenje Odluka o dodjeli javnih priznanja Općine Legrad u 2026. godini i to:
a) Odluka o dodjeli javnog priznanja „Zahvalnica Općine Legrad“ Viktoriji Igrec iz Legrada,
b) Odluka o dodjeli javnog priznanja „Zahvalnica Općine Legrad“ PORI – Regionalnoj razvojnoj agenciji Koprivničko-križevačke županije,
c) Odluka o dodjeli javnog priznanja „Povelja Općine Legrad“ ŠRK Smuđu Legrad,
d) Odluka o dodjeli javnog priznanja „Volonter godine Općine Legrad“ Damiru Vargi iz Legrada,
9. Razmatranje i donošenje Odluke o kupnji nekretnine na TRC Šoderica,
10. Razmatranje i donošenje Zaključka o odobrenju isplate sredstava donacije Vatrogasnoj zajednici Općine Legrad,
11. Razmatranje i donošenje Odluke o prodaji nekretnina u vlasništvu Općine Legrad,
12. Razmatranje Pisma namjere Stjepana Kvakana i donošenje Odluke o kupnji nekretnine u Legradu,
13. Pitanja i prijedlozi. 

	Predsjednica postavlja pitanje ima li prijedloga za izmjene ili dopune predloženog dnevnog reda.

	Predsjednica daje na glasovanje predloženi dnevni red i nakon glasovanja konstatira da je predloženi dnevni red usvojen JEDNOGLASNO s 9 glasova „ZA“.	

Točka 1.

	Predsjednica otvara 1. točku dnevnog reda - Aktualni sat i daje riječ načelniku.
Načelnik pozdravlja sve prisutne te prezentira aktualne novosti.
1) Prijavljeni su sljedeći projekti:
· Dječje igralište u Zablatju na Ministarstvo demografije i useljeništva
· Oprema u dječjem vrtiću u Legradu na Ministarstvo demografije i useljeništva
· Izgradnja tržnice u Legradu, 1. faza na Ministarstvo regionalnog razvoja i fondova Europske unije
· Energetska obnova vatrogasnog doma u Selnici Podravskoj – Ministarstvo prostornoga uređenja, graditeljstva i državne imovine
· Nabava fitness sprava u Kutnjaku na natječaj Hrvatske lutrije
· 5 CERV projekata
· Obnova kuće u Malom Otoku i pomoć u doseljavanju povratnika na Ministarstvo demografije i useljeništva
2) Od nabava sljedeće su u tijeku:
· Nabava robotskih kosilica za Zablatje i Selnicu Podravsku – čeka se isporuka
· Zamjena solarnih lampi – čeka se isporuka
· Rekonstrukcija vatrogasnog doma u Legradu – otvaranje ponuda je 24.4.
· Izgradnja i opremanje biciklističke ceste Halaš Čarda – otvaranje ponuda je 11.5.
· Obnova objekta Halaš Čarda – završena je izrada glavnog projekta, poslan je u zajedničko tehničko tajništvo na odobrenje nakog čega slijedi ugovor i postupak nabave
· Tuneli za Zablatje su naručeni, fali jedan armirani
· Ugovoreni su radovi za vagu u Zablatju
3) Od radova u tijeku su:
· 1. krug košnje
· Rušenje drveća na Šoderici, u Velikom Otoku i Legradu
· Proširenje vodovoda na Šoderici
· Uređenje putova na Šoderici
· Ravnanje putova
· Započelo je postavljanje optičkog interneta (ljudi mogu ostati na ugovorima s opreaterima s kojima su potpisali, ali moraju i dodatno s Eco Netom)
I. Horvat: nevezano za to treba zatražiti priključak? To treba ljudima pojasniti.
A. Dedi: jel ide standardno ili treba zatražiti?
I. Horvat: treba zatražiti, makar se planiraju spojiti za godinu dvije.
V. Goričanec: kako će biti između sela?
I. Horvat: ići će podzemnim putem.
· Razbijena je autobusna stanica u Zablatju – preko osiguranja ide popravak
V. Goričanec: što ćemo s tom autobusnom stanicom?
Načelnik: sa ŽUC-em sam danas razgovarao. Sljedeći tjedan će doći na teren pogledati za izmještanje.
· Radovi na društvenom domu u Legradu su 98% gotovi, ostali su još rampe i vrata, čišćenje ide ovaj tjedan, nisam zadovoljan s radovima na podu, tražit ćemo reklamaciju svakako
· Kanal Segovina Kutnjak – Zablatje su uređivale Hrvatske vode
4) Škola u Selnici Podravskoj ima građevinsku dozvolu, planira se rebalans županijskog proračuna 25.6. nakon čeka slijedi nabava
5) Zaposlili smo novu komunalnu redarku Carolinu Štefanić iz Kutnjaka, predložio sam joj način rada kao policija, da najavimo preventivne akcije
A. Dedi: ali treba biti više na terenu, a ne da opet imamo administrativnog referenta.
6) Za proslavu Dana Općine planira se svečana sjednica 29.5. u 11 sati u Legradu, navečer u Selnici Podravskoj predstava Čarolija imitacije Denisa Bašića, subota Leskov prot, od 15 sati u parku sajam udruga uz tamburaški sastav Mjesečina, navečer utrka 1. kmična vulična utrka, nedjelja sveta misa u 11 sati, 6.6. festival sportske rekreacije na Šoderici.
7) Objavljen je upis djece u dječji vrtić i traje od 8 do 15. svibnja.
8) Održan je sastanak s Hrvatskim vodama s temom izmuljivanja Šoderice odnosno obrana od poplave. Sada u srijedu je ponovo sastanak u Županiji i da se to definira i krene u sanaciju. Imali smo sastanak s tvrtkom koja se bavi raznim projektima, pričali smo o nekim posebnim kapsulama koje razgrađuju mulj. U dogovoru s Javnom ustanovom i Drava Life-om pokušat ćemo prijaviti projekt na neki natječaj. Lekom je nabavio sajlu s kojom ćemo pokušati vaditi resu s traktorom i bagerom.
9) Održan je sastanak sa Županijom i raspravljalo se o imovinsko – pravnim odnosima karaule, objekta na Malom Pažutu i dva objekta na Šoderici.
10) U školskom vrtu postavljena je seizmološka postaja, na Malom Pažutu je počela priprema terena za solarnu elektranu..
11) LAG Mura Drava je preselio sjedište u Prelog.
12) I dalje traju problemi u Glasu Podravine, postoji dug za tiskanje.
13) Priprema se nabava za kombi, ne možemo nabaviti model koji tražimo ali ćemo kupiti funkcionalno vozilo.
A. Dedi: za taj kombi, treba napraviti raspored kako će ići po selima, pogotovo za starije.
I. Horvat: petkom mislim da je najbitnije.
Načelnik: moramo naći najbolji model za rutu.
A. Dedi: gdje su kamere za nadzor brzine i na Šoderici?
Načelnik: problem je u Selnici Podravskoj, ne znamo jel im bandera dovoljno udaljena ili treba novi stup. Poslali smo izvođaču radova kako to izgleda. Kada se očituje, električar priprema ormarić.
A. Dedi: na cesti Selnica Podravska – Donja Dubrava jel se može zabraniti promet kamionima? Probajte sa ŽUC-om to dogovoriti.
V. Goričanec: što je s uspornicima u Zablatju? Bilo je problema, dijete je skoro pod autom završilo neki dan.
Načelnik: pričao sam sa zamjenikom ravnatelja. U tijeku je.
I. Horvat: kada bi se postavljala nova solarna rasvjeta?
Načelnik: dobili smo ponudu neke nove francuske tehnologije, ali je cijena 56.000,00 eura. Pitali smo i za groblja još dodatno.
A. Dedi: što je s imovinsko pravnim odosima s igralištem u Selnici Podravskoj?
Načelnik: nije se riješilo. Pričali smo o tome. Problem su kućice koje ćemo izgleda morati preseliti. Treba se dogovoriti tko će angažirati geodetu.
A. Dedi: treba popraviti krovište na igralištu u Malom Otoku. Ako tamo ne trebaju kućice, neka se maknu.
Načelnik: Ivan jel sve u redu na Cintoru?
I. Gerendaj: vidio sam s ceste da je ok, ali detaljno sve sprave nisam pregledao. Provjerit ću pa ću javiti.

Točka 2.

	Predsjednica otvara 2. točku dnevnog reda – Razmatranje i donošenje Zaključka o usvajanju Izvješća o radu općinskog načelnika Općine Legrad za razdoblje od 1. srpnja do 31. prosinca 2025. godine.

Načelnik pojašnjava kako je dužan predavati izvješće svakih šest mjeseci.

I. Horvat: koliko Općinu košta ovo što dobivamo poruke na mobitel?
Načelnik: 300,00 eura mjesečno.
V. Goričanec: trebalo bi poslati obavijest za tehnički pregled.
Načelnik: na taj broj privatno pošaljite neku obavijest za koju želite da se objavi.

	Pitanja po ovoj točki dnevnog reda više nije bilo te predsjednica daje na glasovanje usvajanje Zaključka o usvajanju Izvješća o radu općinskog načelnika Općine Legrad za razdoblje od 1. srpnja do 31. prosinca 2025. godine.

	Nakon glasovanja predsjednica konstatira da je Zaključak o usvajanju Izvješća o radu općinskog načelnika Općine Legrad za razdoblje od 1. srpnja do 31. prosinca 2025. godine donesen JEDNOGLASNO s 9 glasova „ZA“.

	Zaključak je u prilogu zapisnika i njegov je sastavni dio.

Točka 3.

	Predsjednica otvara 3. točku dnevnog reda – Razmatranje i donošenje Programa mjera za poticanje rješavanja stambenog pitanja mladih osoba na području Općine Legrad.

Načelnik: dodali smo da je dobna granica 55 godina, ali da imaju malodobono dijete. Obvezno je polaženje djece u dječji vrtić i osnovnu školu na području Općine, ali naravno uvijek uz iznimne situacije. Spojili smo stare mjere 1 i 2 u jednu mjeru, jer su praktički iste, isto je bodovanje. Poskupili jesmo s 1 kune na 1 euro, ali iz praktičnih i marketinških razloga. Dodali smo brigu o nekretnini i slanju izvješća svakih 6 mjeseci. Sredstva smo zaokružili. Izmijenjen je sustav bodovanja.

	Pitanja po ovoj točki dnevnog reda nije bilo te predsjednica daje na glasovanje usvajanje Programa mjera za poticanje rješavanja stambenog pitanja mladih osoba na području Općine Legrad.

	Nakon glasovanja predsjednica konstatira da je Program mjera za poticanje rješavanja stambenog pitanja mladih osoba na području Općine Legrad donesen JEDNOGLASNO s 9 glasova „ZA“.

	Program je u prilogu zapisnika i njegov je sastavni dio.


Točka 4.

	Predsjednica otvara 4. točku dnevnog reda – Razmatranje i donošenje Odluke o donošenju Procjene ugroženosti od požara i tehnološke eksplozije za Općinu Legrad.

	Pitanja po ovoj točki dnevnog reda nije bilo te predsjednica daje na glasovanje usvajanje Odluke o donošenju Procjene ugroženosti od požara i tehnološke eksplozije za Općinu Legrad.

	Nakon glasovanja predsjednica konstatira da je Odluka o donošenju Procjene ugroženosti od požara i tehnološke eksplozije za Općinu Legrad donesena JEDNOGLASNO s 9 glasova „ZA“.

	Odluka je u prilogu zapisnika i njegov je sastavni dio.

Članak 5.

	Predsjednica otvara 5. točku dnevnog reda – Razmatranje i donošenje Izvješća o stanju zaštite od požara i provedbe Godišnjeg provedbenog plana unapređenja zaštite od požara na području Općine Legrad za 2025. godinu.	

Pitanja po ovoj točki dnevnog reda nije bilo te predsjednica daje na glasovanje usvajanje Izvješća o stanju zaštite od požara i provedbe Godišnjeg provedbenog plana unapređenja zaštite od požara na području Općine Legrad za 2025. godinu.

	Nakon glasovanja predsjednica konstatira da je Izvješće o stanju zaštite od požara i provedbe Godišnjeg provedbenog plana unapređenja zaštite od požara na području Općine Legrad za 2025. godinu doneseno JEDNOGLASNO s 9 glasova „ZA“.

	Izvješće je u prilogu zapisnika i njegov je sastavni dio.

Članak 6.

	Predsjednica otvara 6. točku dnevnog reda – Razmatranje i donošenje Godišnjeg provedbenog plana unapređenja zaštite od požara za područje Općine Legrad za 2026. godinu.

Pitanja po ovoj točki dnevnog reda nije bilo te predsjednica daje na glasovanje usvajanje Godišnjeg provedbenog plana unapređenja zaštite od požara za područje Općine Legrad za 2026. godinu.

	Nakon glasovanja predsjednica konstatira da je Godišnji provedbeni plan unapređenja zaštite od požara za područje Općine Legrad za 2026. godinu donesen JEDNOGLASNO s 9 glasova „ZA“.

	Plan je u prilogu zapisnika i njegov je sastavni dio.

Članak 7.

	Predsjednica otvara 7. točku dnevnog reda – Razmatranje i donošenje Odluke o sufinanciranju priključaka na optički internet.

Pitanja po ovoj točki dnevnog reda nije bilo te predsjednica daje na glasovanje usvajanje Odluke o sufinanciranju priključaka na optički internet.

	Nakon glasovanja predsjednica konstatira da je Odluka o sufinanciranju priključaka na optički internet donesena JEDNOGLASNO s 9 glasova „ZA“.

	Odluka je u prilogu zapisnika i njegov je sastavni dio.

Članak 8.

	Predsjednica otvara 8. točku dnevnog reda – Razmatranje i donošenje Odluka o dodjeli javnih priznanja Općine Legrad u 2026. godini i to:
a) Odluka o dodjeli javnog priznanja „Zahvalnica Općine Legrad“ Viktoriji Igrec iz Legrada,
b) Odluka o dodjeli javnog priznanja „Zahvalnica Općine Legrad“ PORI – Regionalnoj razvojnoj agenciji Koprivničko-križevačke županije,
c) Odluka o dodjeli javnog priznanja „Povelja Općine Legrad“ ŠRK Smuđu Legrad,
d) Odluka o dodjeli javnog priznanja „Volonter godine Općine Legrad“ Damiru Vargi iz Legrada.	

Pitanja po ovoj točki dnevnog reda nije bilo te predsjednica daje na glasovanje usvajanje Odluke o dodjeli javnog priznanja „Zahvalnica Općine Legrad“ Viktoriji Igrec iz Legrada.

	Nakon glasovanja predsjednica konstatira da je Odluka o dodjeli javnog priznanja „Zahvalnica Općine Legrad“ Viktoriji Igrec iz Legrada donesena JEDNOGLASNO s 9 glasova „ZA“.

Predsjednica daje na glasovanje usvajanje Odluke o dodjeli javnog priznanja „Zahvalnica Općine Legrad“ PORI – Regionalnoj razvojnoj agenciji Koprivničko-križevačke županije.

	Nakon glasovanja predsjednica konstatira da je Odluka o dodjeli javnog priznanja „Zahvalnica Općine Legrad“ PORI – Regionalnoj razvojnoj agenciji Koprivničko-križevačke županije donesena JEDNOGLASNO s 9 glasova „ZA“.

Predsjednica daje na glasovanje usvajanje Odluke o dodjeli javnog priznanja „Povelja Općine Legrad“ ŠRK Smuđu Legrad.

	Nakon glasovanja predsjednica konstatira da je Odluka o dodjeli javnog priznanja „Povelja Općine Legrad“ ŠRK Smuđu Legrad donesena JEDNOGLASNO s 9 glasova „ZA“.

Predsjednica daje na glasovanje usvajanje Odluke o dodjeli javnog priznanja priznanja „Volonter godine Općine Legrad“ Damiru Vargi iz Legrada.

	Nakon glasovanja predsjednica konstatira da je Odluka o dodjeli javnog priznanja priznanja „Volonter godine Općine Legrad“ Damiru Vargi iz Legrada donesena JEDNOGLASNO s 9 glasova „ZA“.

	Odluke su u prilogu zapisnika i njegov su sastavni dio.



Članak 9.

	Predsjednica otvara 9. točku dnevnog reda – Razmatranje i donošenje Odluke o kupnji nekretnine na TRC Šoderica.	

Načelnik: cijene su prema službenim procjembenim elaboratima.

Pitanja po ovoj točki dnevnog reda nije bilo te predsjednica daje na glasovanje usvajanje Odluke o kupnji nekretnine na TRC Šoderica.

	Nakon glasovanja predsjednica konstatira da je Odluka o kupnji nekretnine na TRC Šoderica donesena JEDNOGLASNO s 9 glasova „ZA“.

	Odluka je u prilogu zapisnika i njegov je sastavni dio.

Članak 10.

	Predsjednica otvara 10. točku dnevnog reda – Razmatranje i donošenje Zaključka o odobrenju isplate sredstava donacije Vatrogasnoj zajednici Općine Legrad.	

Načelnik: DVD Legrad je kupio vozilo, a DVD Veliki Otok je imao kvar na vozilu koji su popravili. Nemamo rebalans proračuna, pa predlažemo povećanje sredstava VZO-u.
I. Horvat: dečki DVD-a Veliki Otok su odradili preko 70% troškova sami. 
Načelnik: trebali bi na sastanku VZO-a raspraviti o vlasništvu vozila.
A. Dedi: mi smo dali 20.000,00 eura za vozilo. Treba biti prema svima fer. Ja sam za to da kupimo novu cisternu.
I. Horvat: mi za novo nemamo novce. Ima i jako dobrih rabljenih.
Načelnik: ja sam na VZO-u rekao da je Veliki Otok sljedeći na redu što se tiče nabavke vozila.
A. Dedi: džabe nam sve ako nemamo ljude.
I. Horvat: mi smo plaćali 50% za osposobljavanje za vozača.
Načelnik: u Legradu je problem ujutro, dok su vozači na poslu.

Pitanja po ovoj točki dnevnog reda više nije bilo te predsjednica daje na glasovanje usvajanje Zaključka o odobrenju isplate sredstava donacije Vatrogasnoj zajednici Općine Legrad.

	Nakon glasovanja predsjednica konstatira da je Zaključak o odobrenju isplate sredstava donacije Vatrogasnoj zajednici Općine Legrad donesen JEDNOGLASNO s 9 glasova „ZA“.

	Zaključak je u prilogu zapisnika i njegov je sastavni dio.

Članak 11.

	Predsjednica otvara 11. točku dnevnog reda – Razmatranje i donošenje Odluke o prodaji nekretnina u vlasništvu Općine Legrad.	

Pitanja po ovoj točki dnevnog reda nije bilo te predsjednica daje na glasovanje usvajanje Odluke o prodaji nekretnina u vlasništvu Općine Legrad.

	Nakon glasovanja predsjednica konstatira da je Odluka o prodaji nekretnina u vlasništvu Općine Legrad donesena JEDNOGLASNO s 9 glasova „ZA“.

	Odluka je u prilogu zapisnika i njegov je sastavni dio.

Članak 12.

	Predsjednica otvara 12. točku dnevnog reda – Razmatranje Pisma namjere Stjepana Kvakana i donošenje Odluke o kupnji nekretnine u Legradu.

Pitanja po ovoj točki dnevnog reda nije bilo te predsjednica daje na glasovanje usvajanje Odluke o kupnji nekretnine u Legradu.

	Nakon glasovanja predsjednica konstatira da je Odluka o kupnji nekretnine u Legradu donesena JEDNOGLASNO s 9 glasova „ZA“.

	Odluka je u prilogu zapisnika i njegov je sastavni dio.

Članak 13.

	Predsjednica otvara 13. točku dnevnog reda – Pitanja i prijedlozi.


	Budući da se za raspravu više nitko nije javio, predsjednica se zahvaljuje prisutnima i zaključuje sjednicu Općinskog vijeća.

	Dovršeno u 20:55 sati.

	Zapisničar:                                                                                       Predsjednica:
         Ana Valek                                                                                        Kristina Turk

